C 87/54
7.
BG
Официален вестник на Европейския съюз
9.3.2023 г.
Основен винен сорт или основни винени сортове грозде Glera B. — Serprino
8.
Описание на връзката или връзките
8.1.
„Asolo Prosecco / Asolo“ – категории: „вино“, „пенливо вино“, „качествено пенливо вино“, „качествено ароматизирано пенливо вино“ и „искрящо вино“ Данни за географския район Природни фактори, които са от значение за връзката Районът на производство на ЗНП „Asolo Prosecco / Asolo“ се намира в регион Veneto, по хълмовете на Montello и Colli di Asolo в провинция Treviso.
Тези две вериги от хълмове, разположени на височина от 100—450 m над морското равнище, образуват хармоничен пейзаж с полегати склонове и извивки.
По-специално, по хълмовете на Montello карстовите образувания в почвообразуващия слой са чести, както се вижда от повече от 2 000 понори с различни размери, образуващи перфектна подземна дренажна система.
Хълмовете са съставени от големи образувания от твърд агрегат, състоящ се от седиментни скали и покрит с мергелно-глинеста или мергелно-песъчлива почва, която е подходяща за оран и е податлива на разрохкване, когато е изложена на природните стихии.
Нейният характерен червен цвят е доказателство за древния ѝ произход.
Почвите са декарбонизирани и киселинни, със средна дълбочина, добър капацитет за съхранение на вода и значително съдържание на минерали.
Тъй като не са претърпявали някакви сериозни нарушения, първоначалните им характеристики са запазени, като тяхната стратиграфия и текстура са останали непокътнати.
В органичното вещество има висока степен на микробиологична активност, което осигурява наличност на хранителни вещества.
Лозарският район се отличава със специфични климатични условия, характеризиращи се с мека пролет, лято, което не е твърде горещо, и мека есен, благодарение на това, че склоновете с лозови насаждения са с южно изложение, а хълмовете образуват прави ъгли, които предпазват от студените североизточни ветрове.
Средната температура през лятото е 22,6 oC, като най-високите температури се достигат през юли.
Есента е топла и суха, с бризове и значителни колебания между дневните и нощните температури.
Дъждове валят основно от април до септември, като валежите са сравнително равномерно разпределени.
Рохкавата консистенция на почвата означава, че дъждовната вода бързо се абсорбира в подпочвените слоеве, а наклоненият терен позволява излишната вода лесно да се оттича.
Исторически и човешки фактори, които са от значение за връзката Лозята са засадени и развити на хълмовете Colli di Asolo и Montello първо от бенедиктински монаси, а по-късно от Венецианската република.
Монасите се заселват в района около 1000 г. от н. е., по-специално в манастира Santa Bona във Vidor и манастир Montello на ордена на св.
Бруно в Nervesa.
Работата им оказва силно въздействие върху историята на селското стопанство и лозарството в района и спомага за формирането на култура, съсредоточена върху отглеждането на лозя и производството на вино, която съществува и до днес.
През втората половина на XIV век, когато районът става част от Венецианската република, хълмовете Colli di Asolo и Montello бързо се отличават като важен лозарски район.
През XV век неговите вина вече са се изнасяли.
През XVI век, когато процъфтяващите венециански благороднически семейства са строели вили, „barchesse“ (открити хамбари) и ловни къщи със съответните лозя към тях, аристократичните стремежи към търсене на красотата и добротата, предавани чрез лозарските и винопроизвод­ ствените традиции, са се утвърдили в района.
Хълмовете са били хвалени от най-високопоставените личности, а техните вина са били много търсени.
Във Венеция, където те са сравнявани с внасяните от Гърция вина, те са били облагани с една трета по-високи данъци, тъй като са били считани за по-добри в сравнение с вината от други райони.
Морфологичните характеристики на почвите са запазени, а използването на земята днес е същото, каквото е описано от пътешествениците в миналото, като лозята се редуват с други култури, както е било характерно за семейните стопанства в миналото.
8.2.
„Asolo Prosecco / Asolo“ – категории: „пенливо вино“, „качествено пенливо вино“, „качествено ароматизирано пенливо вино“ и „искрящо вино“ Причинно-следствена връзка между качеството, характеристиките на продукта и географската среда, от една страна, и природните и човешките фактори, от друга.
Пенливите и искрящи вина със ЗНП „Asolo Prosecco“ имат сламеножълт цвят с различна степен на наситеност, с трайна пяна при пенливото вино и добре оформени малки мехурчета при искрящото вино.